เรื่องร้องเรียน: ตามที่เมื่อวันที่ 16 พ.ค. 66 ผมได้แจ้งขอให้เจ้าหน้าที่เทศกิจช่วยมาดำเนินการแจ้งให้ผู้ค้าริมถนนพหลโยธินฝั่งห้างฯ  big c  ให้เลิกนำสินค้ามาขายในวันจันทร์ เพื่อให้เกิดความเรียบร้อยและไม่เอาเปรียบผู้ค้ารายอื่น (ตามเลขที่รับเรื่องที่ 2023-NGCFKL)  และเมื่อวันที่ 19 พ.ค. 66 ฝ่ายเทศกิจ เขตพญาไท แจ้งว่าได้ดำเนินการไม่ให้ผู้ค้า ลักลอบมาขายและจะจัดระเบียบไม่ให้กีดขวางทางสัญจรไปมา เรียบร้อยแล้ว นั้น วันนี้ (วันจันทร์ที่ 22 พ.ค. 66) เวลาประมาณ 17.10 น. ยังพบว่า มีผู้ค้านำสินค้ามาวางขายริมถนนพหลโยธิน ฝั่งห้าง big c ตามปกติ (ร้านเดิมๆ)  ครั้งนี้จึงเรียนมาเพื่อโปรดดำเนินการแจ้งฝ่ายเทศกิจ ดำเนินแจ้งผู้ค้าที่นำสินค้ามาขายอย่างจริงจังอีกครั้ง ไม่ให้นำของมาขายในทุกๆวันจันทร์ เพื่อความเป็นระเบียบเรียบร้อยและไม่เป็นการเอาเปรียบผู้ค้ารายอื่น เพื่อโปรดดำเนินการ ขอบคุณครับ
การดำเนินการของเจ้าหน้าที่: ได้ให้เจ้าหน้าที่เทศกิจ เข้าตรวจสอบประชาสัมพันธ์  ไม่ให้ ผู้ค้า ขายสินค้า ในวันจันทร์
ความเห็นของผู้แจ้ง: ขอบคุณครับ  หวังว่าผู้ค้าจะให้ความร่วมมือไม่มาขายของในวันจันทร์นะครับ
พื้นที่: แขวงสามเสนใน เขตพญาไท กรุงเทพมหานคร